Παναχαϊκή Γ.Ε. (πυγμαχία)

Το τμήμα πυγμαχίας της Παναχαϊκής είναι από τα παλαιότερα στην Ελλάδα και εδρεύει στην Πάτρα. Έχει να επιδείξει τίτλους σε όλες τις ηλικιακές βαθμίδες, καθώς και τέσσερις κατακτήσεις Πανελλήνιου Πρωταθλήματος στους άνδρες και δύο στις γυναίκες. 

Διαθέτει αίθουσα προπονήσεων κάτω από τις κερκίδες της Θύρας 1 του Σταδίου της Παναχαϊκής. Η αίθουσα φέρει το όνομα του Βαγγέλη Μαυρόπουλου, αθλητή και προπονητή της ομάδας ήδη από τα παιδικά του χρόνια από το 1913, μέχρι και τον θάνατο του (1997), καθώς και ομοσπονδιακό προπονητή.

Ιστορία 

Η Παναχαϊκή διατηρούσε πυγμάχους προπολεμικά. Χαρακτηριστικά το 1922 αναφέρονται στον Τύπο αγώνες του πυγμάχου του συλλόγου Ανδρέα Αδαμόπουλου, χωρίς να είναι γνωστό τελικά εάν έγιναν. Το 1925 αναφέρεται από την εφημερίδα «Το Φως» ότι ο πυγμάχος του συλλόγου Ανδρέας Αδαμόπουλος νίκησε στα σημεία τον Κατσαρό από τη Σμύρνη στα πλαίσια των Παναχαϊκών Αγώνων της χρονιάς. Η ίδια εφημερίδα αναφέρει επίσης ότι ήταν, λανθασμένα, ο πρώτος αγώνας πυγμαχίας στην Πάτρα. 

Το 1932 έγινε μια προσπάθεια ίδρυσης τμήματος με πρόσληψη του προπονητή Αγιαννόπουλου ενώ ο σύλλογος παραχώρησε αίθουσα για γυμναστήριο , άλλη προσπάθεια ίδρυσης αναφέρεται το 1934 από τον Μαυρόπουλο. Το 1946 το τμήμα πυγμαχίας επανιδρύθηκε με τη συγχώνευση στην Παναχαϊκή του Πυγμαχικού Ερασιτεχνικού Ομίλου Πατρών και προπονητή τον Ε. Μαυρόπουλο . Το 1947 σε αγώνες πυγμαχίας της Παναχαϊκής στο Κινηματοθέατρο Πάνθεον τους παρακολούθησαν 1.000 θεατές. Συμμετέχει ανελλιπώς σε όλα τα πανελλήνια πρωταθλήματα κατακτώντας αυτά των αντρών του 2008, του 2009, του 2012 και του 2013, ενώ ήταν πολυνίκης σύλλογος το 2008, το 2012 και το 2013.

Από τους πρώτους μεγάλους πυγμάχους της Παναχαϊκής αναφέρονται οι Δημήτρης Γιαννιτσόπουλος και Ανέστης Τσεμπερλίδης που ασχολήθηκαν επαγγελματικά με την πυγμαχία. Ο Γιαννιτσόπουλος το 1947 άφησε την Παναχαϊκή και μετέβη στη Γαλλία και έπειτα στις ΗΠΑ με την καθοδήγηση του μάνατζερ Εντουάρ Μονζάν για να ξεκινήσει επαγγελματική σταδιοδρομία, μετέπειτα τον ακολούθησε και ο Τσεμπερλίδης. Το 1947 επίσης αθλητές του συλλόγου αναφέρονται οι Αθανασόπουλος, Παναγιωτόπουλος, Λαινιώτης, Μπρίλης, Αθανασάτος, Άνυχος, Λυκούδης, Ε. Ευαγγελάτος, Κανελλόπουλος, Καναβής, Σταθόπουλος, και Ξένος.

Ο σύλλογος έχει αναδείξει πολλούς πανελληνιονίκες και βαλκανιονίκες, όπως οι : Λουκάς Γαντίδης, Γιάννης Γαντίδης, Χριστίνα Αθανασοπούλου, Γιάννης Γκρέκος, Αλ. Παπαδόπουλος, Γιώργος Τσούνης, Αλέκος Λουμπαρδέας, Άγγελος Μπέης, Αλέκος Ζουρνατζής, Πεφάνης, Γιώργος Γεωργόπουλος, Κλεάνθης Βασιλείου, Γιαννόπουλος Λεωνίδας, Κορίνα Σμαγκούλοβα, Φωτεινή Πλέα και άλλους.

Ο σύλλογος διοργανώνει από το 2009 και έπειτα το ετήσιο «Διενές Gala Πυγμαχίας Παναχαϊκής «Ευάγγελος Μαυρόπουλος»».

Πρωτάθλημα 2008 
Το 2008 στη Θεσσαλονίκη η Παναχαΐκη κατέκτησε το Πρωτάθλημα Α΄ Κατηγορίας με τις εξής νίκες των αθλητών της.

Χρυσό οι: Γιώργος Γεωργόπουλος (+91 κ.), Κλεάνθης Βασίλης (57 κ.). Χάλκινο οι: Θανάσης Αναγνώστου (51 κ.), Νίκος Γασπαρινάτος (54 κ.), Άγγελος Μπέης (81 κ.).

Πρωτάθλημα 2009 
Το 2009 στο Παγκρήτιο Στάδιο στο Ηράκλειο πήρε μέρος με 4 αθλητές και κατέκτησε πάλι το Πρωτάθλημα με νίκες των: 

Γιώργος Γεωργόπουλος, Κλεάνθης Βασίλης, Άγγελος Μπέης, και Κώστας Καββαδίας.

Πρωτάθλημα 2012 
Το Πανελλήνιο Πρωτάθλημα Α΄ Κατηγορίας έγινε στην Πάτρα και στο Κλειστό Γυμναστήριο της Ε.Α.Π., η πρωταθλήτρια αντρών Παναχαϊκή κατέκτησε 5 μετάλλια από τα οποία 2 χρυσά, 2 αργυρά κι ένα χάλκινο. 

Χρυσό κατέκτησαν οι Μπέης και Γεωργόπουλος, αργυρό οι Θεοδοσίου και Γασπαρινάτος και χάλκινο ο Καββαδίας. Στις γυναίκες κατέκτησε δύο χαλκινα με τις Αθανασοπούλου και Σμαγκούλοβα.

Πρωτάθλημα 2013 
Το Πανελλήνιο Πρωτάθλημα του 2013 έγινε στην Ελευθερούπολη Καβάλας, η Παναχαϊκή κατέκτησε 2 χρυσά και 2 αργυρά μετάλλια.

Χρυσά μετάλλια κατέκτησαν οι Άγγελος Μπέης και Γιώργος Γεωργόπουλος, κι αργυρά οι Παυσανίας Γουρζέλας και ο Νίκος Γασπαρινάτος. 

Στον τελικό της κατηγορίας των 91 κιλών το χρυσό διεκδίκησαν οι δυο αθλητές Παναχαϊκής Γεωργόπουλος και Γουρζέλας.

Τίτλοι
 Πρωταθλήτρια γενικής βαθμολογίας: 1989, 2012, 2013, 2015
 Πρωταθλήτρια γενικής βαθμολογίας γυναικών: 2016, 2017, 2019
 Πρωταθλήματα Ελλάδας [ Ανδρών ] : 2008 , 2009, 2012, 2013
 Πρωταθλήματα Ελλάδας [ Γυναικών ] : 2018, 2019
 Πανελλήνιο πρωτάθλημα εφήβων : 1969, 1970, 1987, 1989, 
 Πανελλήνιο πρωτάθλημα παίδων : 1990, 2004, 2012, 2015, 2016
 Πανελλήνιο Παμπαίδων : 2015, 2016
 Πανελλήνιο Κορασίδων : 2015, 2016
 Πανελλήνιο Νεανίδων : 2016
 Πανελλήνιο Παγκορασίδων : 2015, 2016
 Πανελλήνιο Β' Κατηγορίας [Ανδρών] : 1968, 1989
 Πανελλήνιο Γ' Κατηγορίας [Ανδρών] : 1986, 1989, 2000, 2012
 Πανελλήνιο Γ' Κατηγορίας Νοτίου Ομίλου [Ανδρών] : 1972, 1989
 Πανελλήνιο Γ΄ Κατηγορίας [Ανδρών] : 1986, 1989, 2000 (συμπρωταθλήτρια), 2012

Διακρίσεις 
 Πολυνίκης σύλλογος Α' Κατηγορίας [Ανδρών] : 2008, 2009, 2012, 2013
 Πολυνίκης Β' Κατηγορίας [Ανδρών] : 1968, 1986, 1989
 Πολυνίκης Γ' Κατηγορίας [Ανδρών] : 1972, 1986, 1989, 2012
 Πολυνίκης Εφήβων : 1969, 1987, 1989, 1994
 Πολυνίκης Παίδων : 1990, 2004, 2012, 2016
 Πολυνίκης Παμπαίδων : 2016
 Πολυνίκης Νέων : 2001, 2002
 Πολυνίκης Νεανίδων : 2016
 Πολυνίκης Κορασίδων : 2015, 2016
 Πολυνίκης Πανκορασίδων : 2015, 2016
 Πρώτος επαρχιακός σύλλογος στην Ελλάδα : 1966, 1987
 Πρώτος επαρχιακός σύλλογος Β΄ Κατηγορίας [Ανδρών] : 1963, 1968, 1970, 1971, 1979, 1981, 1987
 Πρώτος επαρχιακός σύλλογος Γ΄ Κατηγορίας [Ανδρών] : 1966, 1968, 1969, 1970, 1971, 1981
 Πρώτος επαρχιακός σύλλογος Εφήβων : 1969, 1970, 1987, 1994
 Πρώτος επαρχιακός σύλλογος Παίδων : 1988, 1990
 Πρώτος επαρχιακός σύλλογος Β΄ Κατηγορίας Παίδων : 1985, 1986,

Προπονητές

Παραπομπές

Βιβλιογραφία 
 Τάσσος Σταθόπουλος, Πατραϊκή Πυγμαχία. Μια ιστορία δόξας. Ενενήντα xρόνια (1925-2014), Εκδόσεις "Πικραμένος", Πάτρα 2014, ISBN 978-960-6628-60-3

Ελληνικοί σύλλογοι πυγμαχίας